Vaccine vials (astrazeneca.com)  L-awtoritajiet Pollakki ddeċidew li jagħmlu bħall-Ġermanja u l-Awstrija billi ma jagħtux il-vaċċin tal-AstraZeneca lill-anzjani, minkejja li dan il-vaċċin ġie approvat mill-Aġenzija Ewropea tal-Mediċini (EMA) nhar il-Ġimgħa li għadda, u b'hekk se jibda jitqassam lill-Ewropej. Il-Ministru Pollakk qal li d-deċiżjoni finali se tittieħed wara li jitqiesu l-pariri tal-esperti mediċi. L-aġenzija tal-aħbarijiet Reuters irrappurtat kif minkejja li l-vaċċin ġie approvat mill-awtorità regolatorja Ewropea, għad m'hemmx biżżejjed riżultati fuq kif il-vaċċin jaħdem fuq nies li għandhom iżjed minn 55 sena biex jiddeterminaw kemm huwa effettiv dan il-vaċċin fuqhom. Fl-istess waqt, m'hemmx biżżejjed informazzjoni li tindika li l-vaċċin mhuwiex effettiv fuq nies t'aktar minn 65 sena. Fil-Polonja l-għalliema qed jingħataw prijorità fl-għoti tal-vaċċin. Id-deċiżjoni tal-Ġermanja ġimgħa ilu Nies t'aktar minn 65 sena m'għandhomx jieħdu l-vaċċin tal-AstraZeneca – Il-Ġermanja Il-vaċċin tal-AstraZeneca, maħdum fl-Università ta' Oxford, dam aktar milli mistenni biex ġie approvat fl-Unjoni Ewropea. Dan qajjem xettiċiżmu minn diversi pajjiżi fuq l-effettività tiegħu. Meta ġie approvat, il-Ministru għas-Saħħa Chris Fearne qal li jittama li issa, il-kumpanija AstraZeneca żżomm mad-dati miftehmin fuq it-tqassim tal-vaċċin fl-Ewropa. Meta ġie approvat Il-vaċċin tal-AstraZeneca approvat mill-EMA